CELEX: C2009/153/04
Language: mt
Date: 2009-07-04 00:00:00
Title: Kriterji ta’ assenjazzjoni tal-kawżi lill-awli

4.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/2
            
         Kriterji ta’ assenjazzjoni tal-kawżi lill-awli
   2009/C 153/04
   Fis-16 ta’ Ġunju 2009, il-Qorti tal-Prim’Istanza stabbilixxiet kif ġej il-kriterji għall-assenjazzjoni tal-kawżi lill-awli għall-perijodu mill-1 ta’ Ottubru 2009 sal-31 ta’ Awwissu 2010, skont l-Artikolu 12 tar-Regoli tal-Proċedura:
   
               1.
            
            
               L-appelli mid-deċiżjonijiet tat-Tribunal għas-Servizz Pubbliku huma assenjati, mill-preżentata tar-rikors, bla ħsara għal applikazzjoni ulterjuri tal-Artikoli 14 u 51 tar-Regoli tal-Proċedura, lill-Awla tal-Appell.
            
         
               2.
            
            
               Il-kawżi l-oħra li ma jaqgħux taħt il-paragrafu 1 huma assenjati, mill-preżentata tar-rikors u bla ħsara għal applikazzjoni ulterjuri tal-Artikoli 14 u 51 tar-Regoli tal-Proċedura, lill-awli komposti minn tliet Imħallfin.
               Il-kawżi li jaqgħu taħt dan il-paragrafu jitqassmu lill-awli skont tliet rotazzjonijiet differenti mfassla skond l-ordni ta’ reġistrazzjoni tal-kawżi fir-Reġistru:
               
                           —
                        
                        
                           għall-kawżi li jirrigwardaw l-implementazzjoni ta’ regoli ta’ kompetizzjoni applikabbli għall-impriżi, ta’ regoli dwar l-għajnuna mill-Istati u ta’ regoli dwar il-miżuri ta’ difiża kummerċjali;
                        
                     
                           —
                        
                        
                           għall-kawżi li jirrigwardaw id-drittijiet tal-proprjetà intellettwali msemmija fl-Artikolu 130(1) tar-Regoli tal-Proċedura;
                        
                     
                           —
                        
                        
                           għall-kawżi kollha l-oħra.
                        
                     Fil-kuntest ta’ dawn ir-rotazzjonijiet, iż-żewġ awli ppresjeduti minn tlieta komposti minn erba’ Imħallfin jittieħdu inkunsiderazzjoni darbtejn meta sseħħ it-tielet rotazzjoni.
               Il-President tal-Qorti tal-Prim’Istanza jista’ jidderoga minn dawn ir-rotazzjonijiet sabiex jieħu inkunsiderazzjoni l-konnessjoni ta’ ċerti kawżi jew sabiex jiżgura li x-xogħol jiġi mqassam b’mod ibbilanċjat.